આપણે જાણીએ છીએ કે સરદાર વલ્લભભાઈ અને બીજા લોકોએ ઘણી મહેનતના અંતે, નાના નાના રજવાડાઓમાં વહેચાયેલા આ દેશને એક કર્યો છે. અને આપણે ફરી એને વિભાજીત કરી રહ્યા છીએ, શું આપણને આમ કરવાનો અધિકાર છે? શું આપણે ઈતિહાસમાંથી કઈ ન શીખ્યા? શું આપણે ભાગલાના દુષ્પરિણામો જોયા નથી? હા, એ વાત અલગ કે એ ધર્મના નામે દેશના ભાગલા થયા હતા અને આ જાતી, ભાષા અને સંસ્કૃતિના નામે રાજ્યોના. અહી એવા દંગા-ફસાદ ની શક્યતા ઓછી છે. પણ અલગ રાજ્યની રચના બનાવવાની પ્રક્રિયા, વળી તેના માટે અલગ પ્રધાનમંડળ, કાયમ તેની ચૂંટણીઓ વગેરે. શું આ બધા લાંબા ગળાના ખર્ચા એ કઈ દંગા કરતા ઓછા છે? દંગા માં લોકો જાન ગુમાવે અને આવી બાબતોમાં લોકોના નાણાનો બગાડ અને દુરુપયોગ થાય.મારી નાજરેતો બંને વાત સરખી જ છે.